Պատասխան: "Դատական ակտերի հարկադիր կատարման մասին" ՀՀ օրենքի 43-րդ հոդվածի 2-րդ մասի համաձայն՝ պարտապանի գույքի վրա բռնագանձումը տարածվում է այն չափով, որն անհրաժեշտ է կատարողական թերթի պահանջների կատարման համար, ներառյալ՝ կատարման ծախսերը: Նույն հոդվածի 3-րդ մասի համաձայն՝ կատարողական թերթով բռնագանձումն առաջին հերթին տարածվում է պարտապանի դրամական միջոցների վրա: Եթե պահանջատիրոջ պահանջները բավարարելու համար չկան անհրաժեշտ դրամական միջոցներ, ապա բռնագանձումը տարածվում է պարտապանին պատկանող այլ գույքի վրա, պարտապան ֆիզիկական անձի դեպքում՝ հետևյալ հերթականությամբ. ա) շարժական գույք, բ) անշարժ գույք: Տվյալ դեպքում ավտոմեքենան, լինելով շարժական գույք, անշարժ գույք հանդիսացող առանձնատան և հողամասի նկատմամբ ենթակա է առաջնահերթ արգելադրման: Հետևաբար, եթե գտնում եք, որ Ձեր արգելադրված գույքի արժեքն էապես գերազանցում է կատարողական թերթով նշված գումարի չափը, ապա կարող եք դիմել հարկադիր կատարողին՝ անշարժ գույքի միավորներից մեկը արգելանքից հանելու դիմումով: